CONTRACT DE SERVICII
Nr. ………../……../ ……………………..


1. PREAMBUL
[bookmark: _Hlk148349312]În temeiul Legii nr. 98/2016 privind achizițiile publice cu modificările și completările ulterioare și a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificările şi completările ulterioare, s-a încheiat prezentul contract de servicii, între:

UNITATEA ADMINISTRATIV TERITORIALĂ - JUDEŢUL CLUJ prin CONSILIUL JUDEŢEAN CLUJ, cu sediul în municipiul Cluj-Napoca, Calea Dorobanţilor, nr. 106, jud. Cluj, telefon: 0372640060, e-mail cjc@cjcluj.ro, cod fiscal 4288110, cont trezorerie RO95TREZ24A675000564803X deschis la Trezoreria Municipiului Cluj - Napoca, reprezentată legal prin Preşedintele Consiliului Județean Cluj - dl. ALIN TIȘE, în calitate de achizitor, pe de o parte

şi 
_________________cu sediul în str. A___________________ jud CLUJ, telefon/fax _____________, număr de înmatriculare _______________cod fiscal _____________________, cont Trezorerie ________________________, reprezentată prin dna. ______________________________în calitate de prestator, pe de altă parte.

2. DEFINIŢII
În prezentul Contract următorii termeni vor fi interpretaţi astfel:
a) “Părţile contractante” sunt achizitorul și prestatorul aşa cum sunt acestea numite în prezentul contract.
b) „Achizitor” -  este beneficiarul serviciilor în baza Contractului, precum şi succesorii legali ai acestuia. Achizitor are același înteles cu Autoritatea Contractantă în înțelesul legislației achizițiilor. 
c)  „Prestator” - este persoana juridică/ fizică sau orice asociere de persoane juridice, legal constituită, responsabilă cu realizarea obiectului Contractului.
d) „Contract” - acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici, numit prestator  și una ori mai multe autorități contractante, numit achizitor în vederea îndeplinirii  integrale şi corespunzătoare a tuturor obligaţiilor sale asumate prin Contract;
e)  „Preţul Contractului” - preţul plătibil Prestatorului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor sale asumate prin Contract;
f) „Forţa majoră” - orice eveniment extern, imprevizibil, absolut invincibil și inevitabil, care împiedică să fie executate obligaţiile ce le revin părtilor, care nu poate fi creat, controlat sau modificat de către una dintre Părţi, care nu este urmarea faptei acesteia sau a persoanelor pentru care aceasta este ținută a raspunde, eveniment sau circumstanţă pe care Părtile nu ar fi putut să le prevadă înainte,  care nu pot fi atribuite vreunei Părţi şi  care, odată apărute, nu au putut fi evitate sau depășite de către Părţi, potrivit prezentului contract și sunt constatate de o autoritate competentă.
g) “Subcontractant’ - inseamna orice operator economic care nu este parte a prezentului contract de achizitie publica și care executa anumite părți ori elemente ale lucrărilor/serviciilor  raspunzând în fata contractantului de organizarea și derularea tuturor etapelor necesare în acest scop. Punerea la dispozitie a unui utilaj sau furnizarea de materiale/bunuri in cadrul unui contract de achizitie publica nu este considerata subcontractare in sensul Legii nr. 98/2016.
h)  “Penalitate contractuală” – despăgubirea stabilită în contractul de prestari servicii ca fiind plătibilă de către una din părţile contractante către cealaltă parte, în caz de neîndeplinire,  îndeplinire necorespunzătoare sau cu întârziere a obligaţiilor din contract.
i) “Servicii” - activităţi a căror prestare fac obiect al contractului, desfășurate de Prestator în baza Contractului de Servicii;
j) “Obiectiv de investitii” – rezultatul scontat la investirea de capital pe timp limitat, ca urmare a realizării unuia sau mai multor obiecte de investiţii, situate pe un amplasament distinct delimitat, care asigură satisfacerea cerinţelor formulate de beneficiarul investiţiei şi de investitor; în sintagma "obiectiv de investiţii" se cuprinde, după caz, obiectivul nou de investiţii, obiectivul mixt de investiţii sau intervenţie la construcţie existentă.
k) “Supervizor” - Prestatorul serviciilor de Asistență Tehnică pentru Managementul Implementării și Supervizarea execuției contractelor de lucrări (sau proiectare și lucrări), prin intermediul diriginților de șantier și al altor persoane fizice desemnate de acesta, asimilat titulaturii de Supervizor conform atribuțiilor definite în clauza 5 din HG nr. 1/2018 - Condițiile generale și specifice și acordul contractual pentru contractele de proiectare și execuție de lucrări, respectiv cele definite în Caietul de Sarcini parte a prezentului contract.
l) diriginte de şantier - persoană fizică angajată de către investitor/beneficiar, parte a echipei Supervizorului, cu obligaţii privind asigurarea verificării execuţiei corecte a lucrărilor de construcţii, pe tot parcursul lucrărilor.
m) data inceperii executarii contractului  - data specificata de achizitor in ordinul administrativ de incepere a executarii contractului, emis de catre Achizitor in termen de 5 zile de la data constituirii garantiei de buna executie de catre Prestator.
n) „Zi”- zi calendaristică; an - 365 de zile.
o) Managerul de Proiect: Persoana responsabilă pentru monitorizarea implementării Proiectului din cadrul Autorității Contractante.
p) „Procesul Verbal de Recepție la Terminarea Lucrărilor” înseamnă procesul verbal întocmit și semnat în conformitate cu Legile în vigoare, de către comisia de recepție numită de către Autoritatea Contractantă, la cererea Consultantului Supervizare, recomandând sau nu recepționarea Lucrărilor, a Sectorului sau a unei părți de Lucrare (după caz) de către Autoritatea Contractantă.
q) ”Cetificatul Interimar de Plată” / ”Certificatul de Plată” reprezintă situația centralizată prezentată de Antreprenor pentru solicitarea la plată a sumelor corespunzătoare prevederilor contractului de lucrări și a execuției reale din teren.
r) „Procesul Verbal de Punere în Funcțiune” (PIF) înseamnă procesul verbal întocmit și semnat în conformitate cu Legile în vigoare, de către comisia de recepție numită de către Autoritatea Contractantă și finanțate de Proiect (Asistentă tehnică pentru managementul Proiectului; Supervizarea lucrărilor Proiectului; promovarea și publicitatea proiectului; audit, etc.), după efectuarea probei de funcționare de 72 (șapte zeci și două) de ore și punerea în funcțiune a echipamentelor ce necesită montaj;
s) „Procesul Verbal de Recepție la Terminarea Lucrărilor” înseamnă procesul verbal întocmit și semnat în conformitate cu Legile în vigoare, de către comisia de recepție numită de către Autoritatea Contractantă și finanțate de Proiect (Asistentă tehnică pentru managementul Proiectului; Supervizarea lucrărilor Proiectului; promovarea și publicitatea proiectului; audit, etc.), după finalizarea tuturor lucrărilor și punerea în funcțiune - PIF - a tuturor echipamentelor;
t) „Certificatul de Recepție la Terminarea Lucrărilor” înseamnă certificatul emis de Consultantul Supervizare precizând data la care lucrările sau Sectoarele au fost terminate în conformitate cu prevederile contractului, cu excepția unor lucrări minore rămase neexecutate și a defecțiunilor care nu vor afecta semnificativ utilizarea Lucrărilor sau a Sectoarelor în scopul destinat (până când sau în timp ce aceste lucrări sunt finalizate și defecțiunile sunt remediate.
u) Perioada de Garanție – PG – înseamnă perioada în care Antreprenorul va fi responsabil de remedierea defecțiunilor apărute la Lucrării.
v) “Teste după Terminare” înseamnă testele care sunt specificate în Contractul de lucrări (se aplică în general la contractele pentru proiectare și execuție lucrări) și care sunt efectuate înainte ca Lucrările să fie recepționate de către Autoritatea Contractantă.
w) „Procesul Verbal de Recepție Finală” înseamnă procesul verbal întocmit și semnat conform Legilor în vigoare de către comisia de recepție finală numită de către Autoritatea Contractantă, la cererea Consultantului Supervizare, recomandând sau nu recepționarea finală a Lucrărilor, Sectorului sau a unei părți de Lucrare (după caz) de către Autoritatea Contractantă, potrivit prevederilor.
x) „Certificatul de Recepție Finală” înseamnă certificatul emis de Supervizor care precizează data la care Contractorul și-a încheiat obligațiile prevăzute în contract.
y) Cerințe profesionale - cerințele minime obligatorii pe care trebuie să le îndeplinească Prestatorul prin diriginții de șantier în funcție de domeniile de activitate pentru care aceștia sunt autorizați, corelat cu categoriile de importanța stabilite pentru fiecare construcție în parte, în mod obligatoriu cerințele de studii, vechime și experiența profesională corespunzătoare pentru domeniile de autorizare, prevăzute în legislație.
z) Abatere profesională - orice comportament culpabil care afectează credibilitatea profesională a operatorului economic în cauză, cum ar fi încălcări ale drepturilor de proprietate intelectuală, săvârşite cu intenţie sau din culpă gravă, inclusiv încălcări ale normelor de deontologie în sensul strict al profesiei căreia îi aparţine acest operator.
aa) Garanţia de bună execuţie a contractului - se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului de achiziţie publică/contractului.
ab) Specificaţii tehnice - cerinţe, prescripţii, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesităţii autorităţii contractante.
ac) Standard - o specificaţie tehnică adoptată ca standard internaţional, standard european sau standard naţional de către un organism de standardizare recunoscut, pentru aplicare repetată sau continuă, care nu este obligatorie.
ad) Forţa majoră - orice eveniment extern, imprevizibil, absolut invincibil şi inevitabil (Cod civil, art. 1351 alin.2) care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu se consideră forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

3. INTERPRETARE
3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2  Termenul “zi" ori "zile" sau orice referire la zile reprezintă zile calendaristice, dacă nu se specifică în mod diferit.
3.3 Clauzele prezentului contract se interpretează unele prin altele, dând fiecăreia înţelesul ce rezultă din ansamblul contractului, conform art. 1267 din noul cod civil aprobat prin Legea nr. 287/2009.
3.4 Interpretarea clauzelor îndoielnice se va face in conormitate cu art. 1268 din noul cod civil aprobat prin Legea nr. 287/2009.
3.5 Dacă, după aplicarea regulilor de interpretare prevazute la art. 1267 si 1268 din noul cod civil si la punctele 3.3, 3.4 din prezentul contract, acesta din urma rămâne neclar, clauzele contractuale se interpretează în favoarea celui care se obligă.

4. OBIECTUL CONTRACTULUI
4.1.  Prestatorul se obligă să presteze Servicii de supervizare a lucrărilor de reabilitare energetică pentru Corpul A de clădire al Spitalului Clinic de Recuperare Cluj-Napoca în cadrul proiectului ”Reabilitarea energetică pentru corpul A de clădire al Spitalului Clinic de Recuperare Cluj-Napoca” conform cerințelor din documentația de atribuire și în conformitate cu oferta prezentată și asumată, aferentă prezentului contract. 

5. PREŢUL CONTRACTULUI
5.1. Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor este de ............................ lei la care se adaugă TVA conform actelor normative în vigoare la data recepţionării facturii.
5.2. Modalitatea de plată.
5.2.1. Achizitorul nu acordă avans Prestatorului.
5.2.2. Plata serviciilor se va face defalcat și etapizat, astfel: 
‒	35 % din valoarea contractului de prestari servicii se va achita în tranșe lunare egale raportat la durata contractului până la recepția la terminarea lucrărilor (27 luni de la Ordinul de începere a lucrărilor), în baza rapoartelor lunare elaborate si aprobate de catre Autoritatea Contractantă; 
‒	50 % din valoarea contractului de prestari servicii se va achita pe parcursul derularii contractului de execuție, proporțional cu stadiul fizic realizat, respectiv situații de lucrări confirmate. 
Vs x 50%  x  C% = valoare de plată
unde:
Vs = valoare totală supervizare;
C% = procent lucrări acceptat la plată de către Autoritatea Contractantă.
‒	10 % la 30 de zile de la aprobarea procesului-verbal de recepţie la terminarea lucrărilor și predarea documentației „AS Built”;
‒	5 % la 30 de zile de la aprobarea procesului-verbal de recepţie finală.Fiecare factura emisa de supervizor va fi însotită de devizul financiar elaborat in conformitate cu oferta financiara.

6. DURATA CONTRACTULUI
[bookmark: _Hlk80104568]6.1 Prezentul Contract intră în vigoare la data semnării lui de către ultima parte și este valabil până la epuizarea convențională sau legală a oricărui efect pe care îl produce. 
6.2 Durata contractului de prestari servicii este cuprinsa intre data semnării contractului si incheierea receptiei finale a lucrarilor si restituirea garantiei de buna executie conform art. 16.
[bookmark: _Hlk176267100][bookmark: _Hlk176266853]6.3 Perioada de  prestare a serviciului va coincide cu cea prevăzută în contractul de lucrări aferentă obiectivului pentru care se asigură supervizarea lucrarilor, iar aceasta se va prelungi/corela de la sine cu termenele prevăzute în actele adiționale viitoare ale contractului de lucrări, dacă va fi cazul, fără costuri suplimentare.
6.4 Durata totala estimată  a serviciilor de supervizare este de 84 luni, defalcata astfel:
- Durata prestarii serviciilor de supervizare a executiei lucrarilor este de 24 luni;
- Perioada de Garanție / Perioada de Notificare a Defectelor este de 60 luni de la data emiterii Procesului Verbal de Recepție la Terminarea Lucrărilor.
6.5. În situația în care perioada minimă de garanție va fi extinsă prin ofertarea unui termen suplimentar în cadrul procedurii de atribuire a contractului de lucrări ce urmează a fi supervizat, durata contractului de servicii de supervizare va fi prelungită prin act adițional, în concordanță cu perioada suplimentară de garanție oferită de viitorul Antreprenor, fără costuri suplimentare.

7. EXECUTAREA ȘI MODIFICAREA CONTRACTULUI
7.1. Executarea contractului începe la data indicată în ordinul de începere
[bookmark: _Hlk80105487]7.2 Executarea Contractului din partea Prestatorului este continuă, iar executarea obligatiilor întocmai şi integral fiind de esenţa prezentului Contract.
7.3.  Prezentul contract poate fi modificat în următoarele situații:
1. Concluziile întâlnirilor/ședințelor de monitorizare sau ca urmare a solicitărilor Achizitorului privind corectarea Neconformităților,
1. înlocuirea/introducerea de Subcontractanți,
1. orice modificare a datelor de contact, persoanelor de contact, conturilor bancare şi băncilor prin care se efectuează plățile,
1. schimbări la nivel legislativ cu privire la acte normative interne, regulamentelor CE, reglementărilor, standardelor comunicate prin intermediul Caietului de sarcini;
7.4. Oricare dintre Părți notifică cealaltă Parte, de îndată ce devine conștientă de o neclaritate/ambiguitate sau incoerență/neconcordanță între Documentele Contractului. În cazul unor astfel de neclarități și incoerențe, clarificarea aspectelor se face printr-o instrucțiune dată de Achizitor.
7.5. Contractantul notifică Achizitorul imediat ce consideră că domeniul de aplicare îi cere să facă ceva ce este ilegal sau imposibil. În cazul în care Achizitorul este de acord, acesta emite o instrucțiune/notificare/dispoziție în vederea aplicării măsurilor care se impun.
7.6. Partea care propune modificarea Contractului are obligația de a transmite celeilalte Părți propunerea de modificare a Contractului cu cel puțin 5 (cinci) de zile înainte de data la care se consideră că modificarea Contractului ar trebui să producă efecte.

8. DOCUMENTELE CONTRACTULUI
8.1. Documentele contractului sunt:
a) caietul de sarcini, inclusiv clarificările și/sau măsurile de remediere aduse până la depunerea  ofertelor ce privesc aspectele tehnice și financiare;
b) oferta, respectiv propunerea tehnică și propunerea financiară, inclusiv clarificările din perioada de evaluare
c) instrumentul de garantare pentru constituirea garanţiei de bună execuţie, daca este cazul;
d) angajamentul ferm de susținere din partea unui terț, daca este cazul;
e) contractele cu subcontractanții, dacă este cazul,
f) acordul de asociere, dacă  este cazul,
[bookmark: _Hlk80105629]8.2. 	Documentele enumerate la art. 8.1 se constituie în anexe la prezentul contract și fac parte integrantă din acesta.
8.3. 	În cazul oricărei contradicții între documentele enumerate la art. 8.1 prevederile lor vor prevala în conformitate cu succesiunea de la art. 8.1.

[bookmark: _Hlk80105806]9. STANDARDE
9.1. Serviciile prestate în baza contractului respectiv documentațiile elaborate  vor respecta, respectiv se vor elabora cu respectarea legislatiei aplicabile, reglementărilor tehnice, regulamentelor, procedurilor, specificaţiilor tehnice, normativelor, instrucţiunilor tehnice, ghidurilor şi metodologiilor privind legalitatea executării lucrărilor de construcţii şi calitatea acestora, în vigoare la data elaborării acestora, conform  caietului de sarcini/documentației de atribuire.

10. CODUL DE CONDUITĂ
10.1 Prestatorul va acționa întotdeauna loial și imparțial și ca un consilier de încredere pentru Achizitor. Se va abține să facă afirmații publice în legătură cu serviciile prestate fără să aibă acordul prealabil al Achizitorului, precum și să participe în orice activități care sunt sau ar putea să fie în conflict de interese cu obligațiile sale contractuale în raport cu Achizitorul. Nu va angaja Achizitorul în nici un fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.
10.2 Dacă Prestatorul sau angajaţii, colaboratorii, experții, agenții sau subcontractanţii săi se oferă să dea, ori sunt de acord să ofere ori să dea, ori dau de înţeles în orice mod că ar fi de acord să ofere ori să dea sau dau efectiv, personal sau printr-o persoană interpusă oricărei persoane mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind prezentul Contract sau orice alt contract încheiat cu Achizitorul, ori pentru a favoriza sau a defavoriza orice persoană în legătură cu prezentul Contract sau cu orice alt contract încheiat cu Achizitorul, Achizitorul poate decide rezilierea contractului conform art. 20 fără a aduce atingere niciunui drept anterior dobândit de Prestator în baza Contractului.

11. CONFLICTUL DE INTERESE
11.1 Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. Conflictele de interese pot apărea în mod special ca rezultat al intereselor economice, legăturilor de rudenie ori afinitate, sau oricăror alte legături ori interese comune. Orice conflict de interese potenţial sau efectiv, apărut după semnarea prezentului Contract trebuie notificat în scris Achizitorului fără întârziere.
11.2 Achizitorul își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Prestatorul are obligația de a se asigura că personalul său nu se află într-o situație care ar putea genera conflict de interese. Prestatorul va înlocui imediat și fără vreo compensație din partea Achizitorului orice membru al personalului său, care se regăsește într-o astfel de situație.
11.3 Prestatorul are obligația de a evita orice contact care ar putea să-i compromită independența ori pe cea a personalului său. Dacă Prestatorul eșuează în a-și menține independența, Achizitorul, fără afectarea dreptului său de a obține repararea prejudiciului ce i-a fost cauzat ca urmare a situației de conflict de interese, va putea decide rezilierea prezentului Contract în condițiile prevăzute la art. 20.

12. DESPĂGUBIRI
12.1 Prestatorul va garanta și va despăgubi pe cheltuiala sa Achizitorul, pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune sau omisiune a Prestatorului și a angajaţilor, colaboratorilor sau subcontractanţilor săi, în executarea prezentului Contract.
12.2 După executarea serviciilor, Prestatorul va putea fi ținut răspunzător pentru orice încălcare a obligațiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

13.  OBLIGAŢIILE  SI ATRIBUȚIILE PRESTATORULUI
13.1. Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate, respectând termenele și procedura stipulate ca fiind aplicabile activităților desfășurate de diriginte atât în Caietul de sarcini, cât și în Contractul de proiectare și execuție a lucrărilor. 
13.2. Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract.
13.3.  Legislatia Muncii si Programul de lucru
(1) Prestatorul va respecta intreaga legislatie a muncii care se aplica personalului, inclusiv legislatia in vigoare privind angajarea, programul de lucru, sanatate, securitatea muncii, asistenta sociala, emigrare si repatriere si ii va asigura acestuia toate drepturile legale.
(2) Prestatorul va asigura niveluri de salarizare si conditii de munca care nu vor fi inferioare celor stabilite in cadrul ramurii de activitate in care se desfasoara lucrarea. 
(3) Prestatorul ii va obliga pe angajatii sai sa se conformeze tuturor legilor in vigoare, inclusiv celor legate de securitatea muncii.
(4) Achizitorul nu raspunde de eventualele diferente intre salariile/preturile/tarifele/manopera declarata in oferta cu care a fost declarant castigator si salariile inregistrate la ITM constatate de organele cu atributii de control. In cazul constatarii unor prejudicii rezultate din astfel de diferente, Prestatorul se obliga sa le achite in termen de 15 zile de la constatarea lor.
13.4 Inlocuirea personalului nominalizat in oferta 
(1) Prestatorul nu va efectua schimbari ale personalului aprobat fara acordul scris in prealabil al Achizitorului. Prestatorul trebuie sa propuna din proprie initiativa inlocuirea in urmatoarele situatii:
a) in cazul decesului, in cazul imbolnavirii sau in cazul accidentarii unui membru al personalului;
b) daca se impune inlocuirea unui membru al personalului pentru orice alt motiv care nu este sub controlul Prestatorului (ex: demisia).
(2) Oricare din situaţiile menţionate la punctele a şi b vor fi dovedite cu documente justificative emise de autorităţile competente și/sau de persoanele înlocuite, iar Prestatorul va întreprinde tot ce este conform și necesar să nu întrerupă/pericliteze asigurarea serviciilor. Neprezentarea documentelor dă dreptul Achizitorului de a aplica penalități.
(3) Pe parcursul derularii executarii, pe baza unei cereri scrise motivate si justificate, Achizitorul poate solicita inlocuirea daca considera ca un membru al personalului este ineficient sau nu isi indeplineste sarcinile din Contract.
(4) Persoanele indeplinind functiile solicitate prin documentatia de atribuire a achizitiei, reprezentand personalul alocat pentru indeplinirea contractului vor fi asigurate pe toata durata contractului, pana la data restituirii garantiei de buna executie. Prestatorul trebuie sa dispuna de acest personal pe toata aceasta perioada astfel incat sa poata mobiliza specialistii necesari in functie de natura si durata activitatilor ce necesita a fi desfasurate. 
(5) In cazul in care un membru al personalului trebuie inlocuit, inlocuitorul trebuie sa detina cel putin experienţa şi pregătirea profesională minimă solicitată prin Documentația de atribuire. 
(6) Costurile suplimentare generate de inlocuirea personalului sunt suportate de Prestator. In cazul in care expertul nu este inlocuit imediat si functiile acestuia urmeaza sa fie preluate dupa o anumita perioada de timp de catre noul expert, Prestatorul va desemna un expert temporar din echipa sa de Personalul de backstopping (Suport) si rezerva pentru indeplinirea contractului, pana la sosirea noului expert, sau ia masuri pentru a compensa absenta temporara a expertului lipsa.
13.5. Prestatorul este obligat sa presteze urmatoarele servicii:
Prestatorul va acționa în calitate de Supervizor (conform Caietului de Sarcini și conform definiției și atribuțiilor prezente în Hotărârea de Guvern nr. 1 din 10 ianuarie 2018 pentru aprobarea condițiilor generale și specifice pentru anumite categorii de contracte de achiziție aferente obiectivelor de investiții finanțate din fonduri publice, cu modificările ulterioare, Anexa 1) pentru Supervizarea contractului de lucrări (executie lucrări), contract ce se va efectua în conformitate cu legislația națională privind execuția de lucrări în sarcina Antreprenorului. 
Responsabilitățile Prestatorului în calitate de Supervizor (conform Clauzei 5 din HG nr. 1/10.01.2018 cu modificările ulterioare) sunt:
(a) emite Ordine Administrative către Antreprenor;
(b) emite Ordinul Administrativ de Începere;
(c) verifică, acceptă sau respinge Programul de Execuție al Antreprenorului, inclusiv existența fizică a resurselor necesare îndeplinirii programului transmis;
(d) verifică ritmul execuției Lucrărilor;
(e) verifică respectarea calității Echipamentelor și Materialelor și metodele de punere în operă a acestora;
(f) respinge Echipamentele, Materialele sau Lucrările care se dovedesc a nu fi în conformitate cu prevederile Contractului;
(g) participă la efectuarea testelor și la verificarea lucrărilor ajunse în faze determinante;
(h) măsoară cantitățile de lucrări real executate și le evaluează în conformitate cu prevederile Contractului;
(i) își dă consimțământul asupra Documentelor Antreprenorului sau le respinge motivat;
(j) se asigură de corectitudinea datelor și detaliilor din Jurnalul de Șantier;
(k) emite Modificări în conformitate cu prevederile Contractului;
(l) emite Certificate de Plată în conformitate cu prevederile Contractului;
(m) emite Decizii în conformitate cu prevederile Contractului;
(n) analizează Revendicările Antreprenorului și ale Beneficiarului;
(o) asistă Beneficiarul în cadrul procedurii de Recepție la Terminarea Lucrărilor și de Recepție Finală;
(p) îndeplinește celelalte sarcini ale Supervizorului stabilite prin Contract;
(q) urmărește valabilitatea Scrisorii de Garanție de Bună Execuție și a altor instrumente de garanție;
(r) urmărește valabilitatea asigurărilor;
(s) prestează servicii de asigurare a securității și sănătății în muncă (SSM) în numele autorității contractante, prin personal specializat, în temeiul prevederilor legislației în vigoare privind securitatea și sănătatea în muncă pe durata realizării lucrărilor;
(t) prestează servicii de verificare atestată a proiectelor în temeiul prevederilor legislației în vigoare, privind respectarea reglementărilor tehnice referitoare la cerinţele fundamentale aplicabile ce se efectuează de către specialişti verificatori de proiecte atestaţi pe domenii/subdomenii şi specialităţi, alţii decât specialiştii elaboratori ai proiectelor – conform legislației în vigoare.
13.6. Prestatorul are obligatia de a se asigura ca toate tipurile de activitati ce fac obiectul contractului sunt prestate de personal autorizat/certificat/atestat conform solicitarilor legale in domeniul contractului.
13.7 Prestatorul are obligatia de a se asigura ca personalul utilizat in executarea contractului va avea calificarea, competenta si experienta corespunzatoare pentru domeniile de activitate ce fac obiectul contractului.
13.8 Raspunderea pentru prestarea obiectului contractului cu personal atestat/ calificat/ autorizat si in deplina conformitate cu 13.4, 13.5, ale prezentului articol si cu legislatia care reglementeaza obiectul contractului revine prestatorului.
13.9 Prestatorul are obligatia de a se asigura ca in calitate de persoana juridica detine toate autorizatiile/certificarile/atestatele prevazute de lege ca obligatorii pentru a putea executa toate activitatile care fac obiectul contractului.
13.10. Nu vor putea fi percepute plati suplimentare pentru indeplinirea obligatiilor prevazute la alin. 13.3., 13.4, 13.5, 13.6, 13.7 ale prezentului articol, acestea fiind considerate incluse in pretul ofertat.
13.11. Prestatorul are obligatia de a respecta si executa dispozitiile achizitorului in orice problema, mentionata sau nu in contract, referitoare la lucrare. In cazul in care prestatorul considera ca dispozitiile achizitorului sunt nejustificate sau inoportune, acesta are dreptul de a ridica obiectii, in scris, fara ca obiectiile respective sa il absolve de obligatia de a executa dispozitiile primite, cu exceptia cazului in care acestea contravin prevederilor legale. Dispozitiile art. 1858-1859 din Codul Civil se aplica in mod corespunzator.
13.12. Prestatorul va despagubi achizitorul impotriva tuturor reclamatiilor, actiunilor in justitie, daunelor-interese, costurilor, taxelor si cheltuielilor, indiferent de natura lor, rezultand din sau in legatura cu obligatia prevazuta la alin. (1), pentru care responsabilitatea revine prestatorului.
13.13.  Prestatorul se obliga de a despagubi achizitorul impotriva oricaror:
a) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci	inregistrate, etc.), legate de echipamentele, materialele, instalatiile sau utilajele folosite pentru sau in legatura cu executia lucrarilor sau incorporate in acestea; si
b) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea proiectului sau caietului de sarcini intocmit de catre achizitor.
13.14.  Prestarea serviciilor de Dirigintie de Santier se va face în temeiul prevederilor legislatiei in vigoare privind verificarea calitatii lucrarilor  – Legea nr.  10/1995 , Ordinul nr. 1496 din 13 mai 2011 si Ordinul 277 din 2012, cu actualizarile si modificarile ulterioare.
Dirigintii trebuie sa asigure zilnic verificarea calitatii lucrarilor.
Dirigintii de Santier vor fi responsabili de supervizarea lucrarilor si de toate activitatile ce se impun conform legislatiei in vigoare si prezentului caiet de sarcini, pentru domeniile de atestare detinute de acestia. Atributiile Dirigintiilor de Santier se completeaza cu cerintele din Caietul de Sarcini, anexă a prezentului contract.
Sarcinile minime dar nu limitative ale Dirigințiilor de Șantier:
Toate atribuțiile precizate in Ordinul nr. 1496 din 13 mai 2011 cu modificarile ulterioare prin Ordinul nr. 277/2012, si toate atributiile care se impun conform legislatiei in vigoare. Astfel in exercitarea verificării realizării corecte a executării lucrărilor de construcţii, Supervizorul va presta activitățile menționate în cadrul CAP. 6. OBIECTUL SERVICIILOR din Caietul de Sarcini.
13.15. Prestatorul răspunde, conform prevederilor legale, în cazul neducerii la îndeplinire a obligaţiilor prevăzute în prezentul contract, precum şi în cazul neasigurării din culpa lui a realizării nivelului calitativ al lucrărilor prevăzute în proiect, caiete de sarcini, în reglementările tehnice în vigoare şi în contract.
13.16. Prestatorul are în sarcina sa orice obligație suplimentară stabilită prin Caietul de Sarcini-Cerințele Beneficiarului, parte integrantă din prezentul contract.

14.  OBLIGAŢIILE PRINCIPALE ALE ACHIZITORULUI
14.1.  Emiterea ordinului de începere a serviciilor de de supervizare a lucrărilor de reabilitare energetică. 
[bookmark: _Hlk34126799]14.2.  Aprobarea rapoartelor întocmite de către prestator.
14.3.  Plata facturilor emise de prestator, aferente contractului, în condițiile și termenele stabilite de legislația în vigoare. 
14.4.  Participarea la recepția la terminarea lucrărilor și la recepția finală.
14.5  În cadrul proiectului ”Revitalizarea zonei Parcului Etnografic Național ”Romulus Vuia” – Pădurea Hoia din Cluj-Napoca”, Autoritatea Contractantă a desemnat o echipă de implementare și în acest sens supervizorul are obligația de a colabora cu aceasta.
14.6. Autoritatea contractantă are obligația de a pune la dispoziția prestatorului documentația tehnică necesară realizării obiectivului de investiție care urmează să fie verificata si orice informatii pe care acesta le consideră necesare îndeplinirii contractului.
14.7. Orice aprobare, verificare, certificat, consimtamant, examinare, inspectie, instructie, notificare, propunere, cerere, test, probe sau alte actiuni similare intreprinse de dirigintele de santier, nu vor absolvi prestatorul de nicio responsabilitate pe care o are potrivit prevederilor contractului inclusiv responsabilitatea pentru erori, omisiuni, discrepante si neconformitati.

15.  SANCŢIUNI PENTRU NEÎNDEPLINIREA CULPABILĂ A OBLIGAŢIILOR
[bookmark: _Hlk80107023]15.1.  În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o suma echivalentă cu o cota procentuala de 0,1% /zi din valoarea serviciilor neprestate, până la îndeplinirea efectivă a obligaţiilor. Penalitatile se vor aplica și in cazul rezilierii contractului in situațiile prevăzute la pct. 24. Achizitorul va putea deduce valoarea penalităţilor din orice sume datorate cu orice titlu Prestatorului.
15.2.  În cazul în care achizitorul nu onorează obligaţiile la scadență, atunci acestuia îi revine obligaţia de a plăti, ca penalităţi, o sumă echivalentă cu o cota procentuala de 0,1% /zi din plata neefectuată, până la îndeplinirea efectivă a obligaţiilor. 
15.3.  Nerespectarea obligaţiilor asumate prin prezentul contract de către prestator, în mod culpabil şi repetat, dă dreptul achizitorului de a considera contractul de drept reziliat şi de a pretinde plata de daune-interese, fără a mai fi necesara punerea în întârziere ori vreo alta formalitate prealabila.
15.4.  Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nicio compensaţie pentru Prestator, dacă acesta din urmă dă faliment. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
15.5.  Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nicio compensaţie, în condiţiile în care achizitorul, din motive temeinice, nu mai poate asigura realizarea obiectului contractului. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.     
15.6 În situaţia în care Prestatorul nu îşi îndeplineşte la termen sau corespunzător obligaţiile contractuale, desi a fost notificat in acest sens de catre Achizitor, se consideră că aceasta  reprezinta o incalcare grava a obligatiilor principale in sensul art. 167 alin. 1 litera g din Legea nr. 98/2016 si va duce la aplicarea de daune interese moratorii conform art. 15.1, incetarea anticipata si de drept a prezentului contract si la emiterea unui document constatator conform art. 167 alin. 1 litera g din Legea nr. 98/2016 si a art. 166 din HG nr. 395/2016.

[bookmark: _Hlk182558825]16. GARANŢIA DE BUNĂ EXECUŢIE A CONTRACTULUI 
16.1   Prestatorul va constitui (pe cheltuiala sa si fara a solicita Beneficiarului costurile aferente constituirii si mentinerii acesteia) o Garantie de Buna Executie pentru executarea corespunzatoare a Contractului, in lei, in cuantum de 10% din Pretul Contractului fara TVA. 
În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.
16.2. În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză raportat la restul rămas de executat.
16.3. Prestatorul are obligatia constituirii garanţiei de bună execuţie în termen de 5 zile lucrătoare de la data semnării contractului de achiziţie publică. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent (art. 39 din HG nr. 395/2016).
16.4. Perioada de valabilitate a garantiei de buna executie va fi de la data constituirii conform prevederilor prezentei clauze pana la data emiterii raportului final de supervizare/expirarea duratei de garanţie acordată lucrării în cauză. 
16.5. Garanţia de bună execuţie se constituie prin una din modalitatile prevăzute de art. 154) din legea nr. 98/2016 cu modif. și completările ulterioare. 
16.6. Prestatorul se va asigura că Garanţia de Bună Execuţie este valabilă şi în vigoare până la finalizarea contractului.
16.7. Dacă pe parcursul executării Contractului, Achizitorul execută parțial sau total Garanția de Bună Execuție constituită, Contractantul are obligația ca, în termen de 5 zile de la executare să reîntregească garanția raportat la restul rămas de executat. În situația în care Contractantul nu îndeplinește această obligație, atunci Achizitorul are dreptul de a transmite o notificare de reziliere, fără îndeplinirea unei alte formalități, cu 10 zile înainte de data rezilierii.
16.8. Plățile parțiale efectuate în baza prezentului contract nu implică reducerea proporțională a Garanției de Bună Execuție.
16.9. Autoritatea contractantă are obligaţia de a elibera/restitui garanţia de bună execuţie după cum urmează:.
a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei;
b) restul de 30% din valoarea garanţiei, în termen de 14 zile de la data emiterii raportului final de supervizare/expirarea duratei de garanţie acordată lucrării în cauză.
16.10. Neconstituirea garantiei de buna executie in termenul prevazut la art. 16.3, va duce la retinerea garantiei de participare conform art. 37 alin. 1 litera b din HG nr. 395/2016. 
Neconstituirea garantiei de buna executie in termen de 5 zile lucratoare de la data retinerii garantiei de participare  va fi considerata de achizitor ca reprezentand o incalcare grava a obligatiilor principale in sensul art. 167 alin. 1 litera g din Legea nr. 98/2016 si va duce la incetarea anticipata si de drept a prezentului contract si la emiterea unui document constatator conform art. 167 alin. 1 litera g din Legea nr. 98/2016 si a art. 166 din HG nr. 395/2016.
16.11 În orice situaţie în care Achizitorul este îndreptăţit la despăgubiri/penalitati contractuale, poate reţine aceste despăgubiri/penalitati din orice sume datorate Executantului sau poate executa garanţia de bună execuţie. Dacă valoarea acestora depășește cuantumul garanției de bună execuție, Prestatorul are obligația de a plăti diferența în termen de 10 zile de la notificarea Achizitorului.

17. ALTE RESPOSABILITĂŢI ALE PĂRȚILOR
17.1 Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.
17.2 Prestatorul este pe deplin responsabil pentru execuţia serviciilor în conformitate cu prevederile caietului de sarcini si ale ofertei depuse. Totodată, este răspunzător, atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
17.3 Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le considera necesare îndeplinirii contractului.

18. ÎNCEPERE, FINALIZARE, ÎNTÂRZIERI, SISTARE
18.1.1 Prestatorul are obligaţia de a începe prestarea serviciilor în conformitate cu art. 7.1.
18.1.2 În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:
	a) prelungirea perioadei de prestare a serviciului; şi
	b) totalul cheltuielilor aferente, dacă este cazul, care se vor adăuga la preţul contractului.
18.2.  Serviciile prestate în baza prezentului contract trebuie să respecte termenele stipulate în Caietul de sarcini și Contractul de execuție a lucrărilor, modificarea putându-se realiza numai cu acordul părţilor, prin act adiţional.
18.3.  În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului. 
18.4.  Contractul nu va fi considerat terminat pâna la data încheierii procesului-verbal de recepţie finală la terminarea lucrărilor executate în baza proiectului care face obiectul acestui contract de servicii. 
18.5. În cazul în care pe parcursul prestării serviciilor apar situații neprevăzute achizitorul poate uza de prevederile art. 221 din Legea nr. 98/2016.

19. AJUSTAREA PREŢULUI CONTRACTULUI
19.1. Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.
[bookmark: _Hlk176269960]19.2. Prețurile sunt fixe și nu fac obiectul unei revizuiri într-un interval de 24 luni de la semnarea acestuia. 
19.3 Ajustarea pretului contractului se va putea face astfel:
După expirarea primelor 24 luni, la începutul fiecărui an din perioada de derulare a contractului, Părțile pot conveni prin act adițional ajustarea pretului serviciului ramas de executat cu un coeficient de actualizare valabil pentru următorul an de contract.
Coeficientul de actualizare se stabilește pe baza cu indicele general al prețurilor de consum comunicat de INSEE, având ca bază de raportare luna anterioară semnării contractului.
Formula coeficientului de ajustare:
Ci  =	IPCi/	IPCo	
Ci – coeficientul de actualizare valabil în anul i al contractului
IPC0 – indicele general al prețurilor de consum în luna anterioară semnării contractului
IPCi – indicele general al prețurilor de consum în anul i al contractului, valabil în luna anterioară împlinirii anului i (la începutul fiecărui an din perioada de derulare a contractului, după intervalul admis pentru actualizare conform 19.2)

20. SUBCONTRACTANŢI
20.1. Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul. Activităţile ce revin acestora, precum şi sumele aferente prestaţiilor, sunt cuprinse în contractul de achiziţie publică. 
20.2. Dispoziţiile prevăzute la alin. 20.1 nu diminuează răspunderea prestatorului în ceea ce priveşte modul de îndeplinire a contractului de achiziţie publică.

21. CESIUNEA
21.1. Cesiunea obligaţiilor părţilor este interzisă.
21.2.  Prestatorul poate cesiona creanţele născute din Contract numai cu acordul expres al Achizitorului; în lipsa acordului, cesiunea nu îi este opozabilă Achizitorului, prin urmare nu produce efecte.
21.3.  Cesiunea creanţelor născute din contract nu va exonera Prestatorul de nicio responsabilitate privind obligaţiile şi răspunderile asumate prin contract.

22. FORŢA MAJORĂ
22.1.  Forţa majoră este constatată de o autoritate competentă.
22.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
22.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
22.5. Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

23. SOLUŢIONAREA LITIGIILOR
23.1. Achizitorul şi  prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.
23.2. Dacă, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti din România, competente potrivit legii. 

24. ÎNCETAREA ȘI REZILIEREA CONTRACTULUI
24.1. Prezentul Contract încetează în următoarele situații:
a) prin executarea corespunzătoare și integrală a obligațiilor asumate de Părți potrivit prezentului Contract;
b) prin acordul de voință al Părților, consemnat în scris;
c) prin rezilierea Contractului, în cazul neîndeplinirii sau îndeplinirii necorespunzătoare a obligațiilor contractuale de către una dintre Părți, în condițiile prezentului Contract;
d) în cazul imposibilității fortuite de executare a Contractului, în condițiile legii;
e) în cazul în care Contractul de lucrări aferent realizării obiectivului de investiții nu se încheie, în condițiile prevăzute de prezentul Contract;
f) în alte situații expres prevăzute de prezentul Contract sau de legislația aplicabilă.
24.2. Suplimentar față de cauzele de încetare prevăzute la art. 24.1, Achizitorul are dreptul de a rezilia Contractul, cu efecte depline, după transmiterea unei notificări scrise Prestatorului și acordarea unui termen de preaviz de 15 zile, fără a fi necesară intervenția unei instanțe judecătorești sau arbitrale, în oricare dintre următoarele situații:
i. Prestatorul nu își îndeplinește sau își îndeplinește necorespunzător obligațiile asumate prin prezentul Contract;
ii. Prestatorul nu se conformează, în termenul stabilit prin notificarea Achizitorului, solicitărilor privind remedierea deficiențelor sau neconformităților constatate în executarea obligațiilor contractuale, atunci când acestea afectează în mod grav executarea corespunzătoare și la termen a Contractului;
iii. Prestatorul refuză sau omite să aducă la îndeplinire dispozițiile ori notificările emise de Achizitor în condițiile prezentului Contract;
iv. Prestatorul a săvârșit abateri profesionale grave, de natură să îi pună în discuție integritatea, iar Achizitorul poate demonstra această împrejurare prin mijloace de probă adecvate;
v. Prestatorul se află în stare de dizolvare, lichidare sau faliment, în condițiile și cu respectarea efectelor prevăzute de legislația aplicabilă;
vi. Prestatorului i-a fost retrasă, suspendată sau i-a încetat valabilitatea unei autorizații necesare pentru prestarea serviciilor care fac obiectul Contractului, iar această împrejurare împiedică executarea obligațiilor contractuale;
vii. Prestatorul subcontractează activități fără respectarea condițiilor contractuale și a prevederilor legale aplicabile;
viii. Prestatorul se află într-o situație de conflict de interese care nu poate fi remediată în mod efectiv prin măsuri mai puțin severe;
ix. Prestatorul a fost condamnat, prin hotărâre judecătorească definitivă, pentru o infracțiune în legătură cu exercitarea activității profesionale, în condițiile prevăzute de lege;
x. Are loc o modificare organizațională care implică schimbarea personalității juridice, a naturii sau a controlului Prestatorului, cu încălcarea condițiilor legale privind modificarea contractelor de achiziție publică;
xi. Intervine orice altă incapacitate legală care împiedică Prestatorul să execute obligațiile asumate prin Contract;
xii. Prestatorul nu constituie, nu menține, nu prelungește, nu reîntregește sau nu completează garanțiile ori asigurările solicitate potrivit prezentului Contract;
xiii. Intervine o modificare legislativă care determină imposibilitatea continuării Contractului sau justifică încetarea acestuia, în condițiile legii;
xiv. Prestatorul încalcă obligațiile aplicabile în domeniul mediului, social și al relațiilor de muncă, stabilite prin legislația națională, legislația Uniunii Europene sau prin acordurile și convențiile internaționale aplicabile;
xv. Prestatorul, reprezentanții săi, personalul sau subcontractanții acestuia oferă, promit ori acordă, direct sau indirect, sume de bani, bunuri, favoruri sau alte avantaje necuvenite, în scopul influențării îndeplinirii obligațiilor contractuale ori al obținerii unui tratament favorabil în legătură cu prezentul Contract;
xvi. Sunt constatate situații de încălcare a dispozițiilor legale privind motivele de excludere sau conflictul de interese, care justifică încetarea Contractului potrivit legislației achizițiilor publice;
xvii. Contractul a fost atribuit cu încălcarea gravă a obligațiilor care rezultă din legislația Uniunii Europene, încălcare constatată printr-o decizie a Curții de Justiție a Uniunii Europene, în condițiile legii;
xviii. Prestatorul nu își îndeplinește sau își îndeplinește necorespunzător obligațiile care îi revin în legătură cu proiectarea și execuția lucrărilor, potrivit Contractului de lucrări, inclusiv Condițiilor Generale și Speciale aplicabile, precum și potrivit prezentului Contract de servicii și anexelor acestuia;
xix. Prestatorul nu respectă termenele contractuale privind emiterea deciziilor, dispozițiilor, aprobărilor, avizelor, rapoartelor sau a altor documente care intră în atribuțiile sale, iar această neîndeplinire este de natură să afecteze desfășurarea corespunzătoare a Contractului de lucrări;
xx. Cuantumul cumulat al penalităților contractuale și al despăgubirilor datorate de Prestator, stabilite potrivit prezentului Contract, depășește 50% din prețul Contractului de servicii, fără TVA.
24.3. În cazul intervenirii uneia dintre situațiile prevăzute la art. 24.2, Achizitorul va transmite Prestatorului o notificare scrisă prin care va indica obligațiile încălcate și motivele care justifică rezilierea Contractului.
La expirarea termenului de preaviz de 15 zile, în cazul în care situația care a determinat notificarea nu a fost remediată, atunci când remedierea este posibilă, Achizitorul are dreptul de a declara Contractul reziliat, fără intervenția instanței judecătorești sau arbitrale și fără îndeplinirea altor formalități, în condițiile legii.
24.4. În cazul în care Prestatorul remediază, înainte de expirarea termenului de preaviz, deficiențele care au determinat notificarea de reziliere, aceasta își încetează efectele, cu condiția ca neîndeplinirea obligațiilor contractuale să nu fi produs consecințe grave asupra executării Contractului sau asupra realizării obiectivului de investiții.
Remedierea deficiențelor nu înlătură răspunderea Prestatorului pentru prejudiciile deja cauzate Achizitorului și nici obligația de plată a penalităților contractuale datorate.
24.5. În perioada de preaviz, Prestatorul are obligația de a continua îndeplinirea tuturor obligațiilor contractuale care pot fi executate și de a lua măsurile necesare pentru limitarea consecințelor neexecutării sau executării necorespunzătoare a acestora.
Prestatorul datorează penalități pentru obligațiile neexecutate sau executate cu întârziere, în condițiile prezentului Contract.
24.6. Încetarea sau rezilierea prezentului Contract nu afectează obligațiile deja scadente între Părți și nici drepturile și obligațiile care, prin natura lor sau potrivit prevederilor contractuale, continuă să producă efecte după încetarea Contractului.
24.7. În cazul rezilierii Contractului, Achizitorul va proceda la verificarea și evaluarea serviciilor efectiv prestate până la data încetării Contractului, urmând a stabili sumele datorate Prestatorului, precum și penalitățile și despăgubirile datorate de acesta, după caz.
În acest scop, Achizitorul va putea constitui o comisie de verificare și recepție a serviciilor prestate, care va analiza documentele, rapoartele, situațiile și celelalte livrabile întocmite de Prestator.
Prestatorul are obligația de a preda Achizitorului toate documentele, evidențele, rapoartele, corespondența și celelalte înscrisuri întocmite sau deținute în legătură cu executarea Contractului, în termenul comunicat de Achizitor.
Rezilierea Contractului din culpa Prestatorului nu înlătură dreptul Achizitorului de a solicita repararea prejudiciilor cauzate.
24.8. Prestatorul răspunde pentru toate prejudiciile cauzate Achizitorului ca urmare a neîndeplinirii sau îndeplinirii necorespunzătoare a obligațiilor contractuale, inclusiv a atribuțiilor care îi revin în legătură cu proiectarea și execuția lucrărilor, potrivit prevederilor:
a) Anexei nr. 1 la Hotărârea Guvernului nr. 1/2018, reprezentând Condițiile generale și specifice și acordul contractual pentru contractele de execuție de lucrări, în măsura aplicabilității acestora;
b) Condițiilor Speciale/Specifice ale Contractului de execuție a lucrărilor;
c) Acordului Contractual aferent Contractului de execuție a lucrărilor;
d) prezentului Contract de servicii, inclusiv anexelor sale, respectiv Caietul de sarcini, Propunerea tehnică și Propunerea financiară;
e) legislației aplicabile activităților de supervizare a lucrărilor de construcții.
24.9. În cazul neîndeplinirii sau îndeplinirii necorespunzătoare a obligațiilor contractuale, Achizitorul este îndreptățit, în condițiile prezentului Contract și ale legii, la:
a) aplicarea penalităților contractuale expres prevăzute;
b) recuperarea prejudiciilor cauzate prin încălcarea obligațiilor contractuale, în condițiile legii, cu evitarea dublei reparări a aceluiași prejudiciu;
c) rezilierea Contractului, în condițiile prevăzute la prezentul articol.
24.10. Achizitorul va determina și va comunica Prestatorului, prin notificare scrisă, penalitățile contractuale aplicabile, precum și prejudiciile pretinse, cu indicarea obligațiilor încălcate, a împrejurărilor care justifică angajarea răspunderii și a modului de calcul al sumelor solicitate.
Achizitorul are dreptul de a recupera sumele datorate din plățile cuvenite Prestatorului și/sau prin executarea garanției de bună execuție, cu respectarea prevederilor contractuale și legale aplicabile, fără a aduce atingere dreptului de a solicita recuperarea acestora pe cale judiciară.
24.11. După rezilierea Contractului, Achizitorul poate decide continuarea prestării serviciilor printr-un alt operator economic, cu respectarea prevederilor legale privind achizițiile publice.
Penalități pentru neîndeplinirea obligațiilor contractuale
24.12. În cazul neîndeplinirii, îndeplinirii necorespunzătoare sau îndeplinirii cu întârziere a obligațiilor contractuale, Achizitorul are dreptul de a aplica Prestatorului următoarele penalități:
	Obligația contractuală
	Sancțiune/Penalitate

	Clauza 3 – Ordinea de precedență a documentelor contractuale. Prestatorul are obligația de a emite toate clarificările sau dispozițiile necesare pentru documentele care fac parte din Contractul de lucrări, în cazul existenței unor ambiguități sau discrepanțe între acestea.
	4.000 lei/eveniment

	Clauza 5 – Supervizorul și Reprezentantul Supervizorului. În cazul în care Achizitorul decide înlocuirea Prestatorului ca urmare a suspendării sau rezilierii Contractului de servicii, Prestatorul are obligația de a asigura continuitatea activităților de supervizare, în condițiile contractuale și legale aplicabile, pe o perioadă de maximum 120 de zile de la notificarea Achizitorului, precum și de a pregăti și realiza transferul documentelor către înlocuitorul desemnat.
	5.000 lei/zi de întârziere

	Clauza 69c2 – Decizia Supervizorului. În cazul admiterii în principiu a unei Revendicări sau ori de câte ori Contractul de lucrări prevede obligația emiterii unei Decizii, Prestatorul are obligația de a emite Decizia în termen de 30 de zile de la admiterea în principiu a Revendicării, respectiv de la data la care problema i-a fost supusă spre soluționare, cu respectarea procedurii contractuale aplicabile.
	0,1% din prețul Contractului de servicii/eveniment sau Revendicare

	Clauza 13 – Administrarea lucrărilor, subclauza 13.2 – Reprezentantul Antreprenorului. Prestatorul are obligația de a analiza și aproba sau respinge, după caz, persoana propusă de Antreprenor pentru funcția de Reprezentant al Antreprenorului, în termen de 10 zile de la primirea propunerii.
	5.000 lei/eveniment

	Clauza 17 – Programul de Execuție. Prestatorul are obligația de a analiza și accepta sau respinge Programul de Execuție inițial, programele revizuite și actualizările acestora, în termenele prevăzute de Contractul de lucrări.
	5.000 lei/zi de întârziere pentru fiecare Program de Execuție

	Clauza 64 – Rezilierea de către Beneficiar. În situația rezilierii Contractului de lucrări, Prestatorul are obligația de a îndeplini toate activitățile care îi revin potrivit atribuțiilor contractuale, inclusiv cele necesare constatării stadiului fizic și valoric al lucrărilor, verificării documentelor și stabilirii situației contractuale, cu excepția cazului în care Achizitorul dispune altfel.
	10.000 lei/zi de întârziere

	Clauza 7 – Subcontractare. Prestatorul are obligația de a analiza, evalua și, după caz, aproba sau respinge propunerile Antreprenorului privind înlocuirea subcontractanților ori nominalizarea unor subcontractanți noi, în termen de 30 de zile de la primirea documentației complete.
	10.000 lei/subcontractant

	Clauza 36 În situația în care, din culpa Antreprenorului, se constată un ritm nesatisfăcător al execuției Lucrărilor, Prestatorul are obligația de a notifica Antreprenorul în conformitate cu prevederile subclauzei 36.2 din Contractul de lucrări, în termen de maximum 5 zile de la data la care necesitatea emiterii notificării a fost constatată sau trebuia constatată în exercitarea corespunzătoare a atribuțiilor sale contractuale.
	5.000 lei/eveniment

	Nerespectarea obligațiilor prevăzute la art. 11.5, art. 7.16 și art. 17 din prezentul Contract de servicii.
	10.000 lei/eveniment


24.13. Penalitățile prevăzute la art. 24.12 se aplică pentru fiecare încălcare contractuală constatată, în condițiile stabilite pentru obligația respectivă.
În cazul penalităților stabilite pe zi de întârziere, acestea se calculează începând cu ziua următoare expirării termenului contractual de îndeplinire a obligației și până la data executării acesteia sau până la încetarea obligației, după caz.
În cazul penalităților stabilite per eveniment, prin eveniment se înțelege fiecare situație distinctă de neîndeplinire sau îndeplinire necorespunzătoare a unei obligații contractuale.
24.14. Aplicarea penalităților contractuale nu înlătură răspunderea Prestatorului pentru prejudiciile cauzate Achizitorului prin întârzieri, erori, omisiuni, neglijență profesională, neîndeplinirea sau îndeplinirea necorespunzătoare a obligațiilor contractuale ori nerespectarea legislației aplicabile, în condițiile legii și ale prezentului Contract.
Achizitorul își rezervă dreptul de a solicita repararea prejudiciilor dovedite, inclusiv a costurilor suplimentare generate în cadrul Contractului de lucrări, în măsura în care acestea sunt consecința încălcării obligațiilor Prestatorului, cu respectarea dispozițiilor legale privind clauza penală și evitarea dublei reparări a aceluiași prejudiciu.
24.15. În cazul în care cuantumul cumulat al penalităților contractuale și al despăgubirilor datorate de Prestator depășește 50% din prețul Contractului de servicii, fără TVA, Achizitorul este îndreptățit să rezilieze Contractul, cu respectarea procedurii prevăzute la art. 24.2–24.4.
Exercitarea dreptului de reziliere nu aduce atingere dreptului Achizitorului de a recupera penalitățile și prejudiciile datorate de Prestator, în condițiile legii.
24.16. Prestatorul are obligația de a coopera cu Achizitorul în vederea asigurării continuității activităților de supervizare și a transferului corespunzător al documentelor și informațiilor necesare continuării Contractului de lucrări, inclusiv în situația încetării sau rezilierii prezentului Contract.
24.17. Încetarea sau rezilierea Contractului nu exonerează Prestatorul de răspunderea pentru faptele, erorile, omisiunile sau încălcările obligațiilor contractuale săvârșite anterior încetării acestuia, în condițiile legii.
25.  CLAUZĂ STANDARD PRIVIND PROTECŢIA DATELOR PERSONALE
25.1. Părţile trebuie să respecte normele si obligaţiile impuse de dispoziţiile în vigoare, 
privind protecţia datelor cu caracter personal.
25.2. Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:
	• capacitatea de a respecta drepturile persoanelor vizate privind ştergerea, corectarea sau transferul informaţiilor personale,
	• informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,
	• îndeplinirea tuturor îndatoririlor obligatorii privind documentarea conformării cu Regulamentul 679/2016.
25.3 Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.
25.4. Datele cu caracter personal schimbate între Părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:
• vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;
• vor preveni utilizarea fără autorizaţie a sistemelor de prelucrare a datelor;
• se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;
• se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;
• se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;
• se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contract încheiat între Părţi;
• se vor asigura că datele cu caracter personal sunt protejate de distrugere sau pierdere accidentală;
• se vor asigura că datele colectate în scopuri diferite pot fi prelucrate separat.

26.  CARACTERUL CONFIDENȚIAL  AL  CONTRACTULUI 
26.1. O parte contractantă nu are dreptul, fără acordul scris al celeilalte părţi:
a)  de a face cunoscut clauzele contractuale, documentele sau orice prevedere a acestuia, angajaţilor săi sau ai unei terţe părţi, în afara acelor persoane direct implicate în îndeplinirea Contractului;
b) de a utiliza informaţiile şi documentele obţinute sau la care are acces în perioada de derulare a Contractului, în alt scop decât acela de a-şi îndeplini obligaţiile Contractuale.
26.2. În cazul în care nu se va respecta regimul de confidenţialitate asupra informaţiilor şi documentelor, partea culpabilă va achita contravaloarea daunelor materiale provocate, echivalent cu prejudiciul real produs celeilalte părţi. 
26.3. Dezvăluirea oricărei informaţii faţă de persoanele implicate în îndeplinirea Contractului se va face confidenţial şi se va extinde numai asupra acelor informaţii necesare în vederea îndeplinirii Contractului.
26.4. O parte Contractantă va fi exonerată de răspunderea pentru dezvăluirea de informaţii referitoare la Contract dacă:
a) informaţia era cunoscută părţii Prestatoare înainte ca ea să fi fost primită de la cealaltă  parte Contractantă; sau
b) informaţia a fost dezvăluită după ce a fost obţinut acordul scris al celeilalte părţi Prestatoare pentru asemenea dezvăluire; sau
c) partea Contractantă a fost obligată în mod legal să dezvăluie informaţia, sau se impune în vederea îndeplinirii operaţiunilor societăţii faţă de autorităţi, instituţii financiare sau terţi cu atribuţiuni în derularea Contractului.
26.5. Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

27. LIMBA CARE GUVERNEAZĂ CONTRACTUL
27.1 Limba care guvernează contractul este limba română. 

28. COMUNICĂRI
28.1. Orice comunicare între părţi, referitoare la îndeplinirea prezentului contract, trebuie să fie transmisă în scris.
28.2. Orice document scris trebuie înregistrat atât în momentul transmiterii cât şi în momentul primirii.
28.3 Comunicările între părţi se pot face şi prin e-mail, fax, telegramă sau telex.

29. LEGEA APLICABILĂ CONTRACTULUI
29.1.  Contractul va fi interpretat conform legilor din România.



Părţile au înţeles să încheie azi …………............................ prezentul contract, în două exemplare originale, câte unul pentru fiecare parte contractantă.   

